id en hbs_lat id ms sl en id id ms id id en ms id id id id id id ms ms id id id ms id id id id lt ms ms id ms id ms ms ca es es en id ms en en en fa en en en en en en en id ms en en id en id ms id id id en en en en en en en id es id de id id id en
Mama rasa susu berkurang? Ikuti Tips Tingkatkan Hormon Penyusuan Baby
Mempunyai susu ibu yang banyak adalah impian setiap Mama. Untuk pengetahuan Mama, pengeluaran susu ibu sangat dipengaruhi oleh dua hormon penyusuan iaitu prolaktin dan oksitosin. Penerangan lebih jelas boleh teruskan pembacaan ya, Mama!
World Health Organization (WHO) mengesyorkan penyusuan susu ibu secara eksklusif untuk 6 bulan pertama bayi dan penyusuan susu ibu disertai dengan makanan pelengkap sehingga 2 tahun atau lebih. Namun, didapati hanya kira-kira 44% bayi berumur 0-6 bulan di seluruh dunia diberi susu ibu secara eksklusif.
Menurut Centers for Disease Control and Prevention (CDC), salah satu sebab mengapa ramai Mama berhenti menyusu adalah kerana mereka merasakan mereka tidak mendapat susu yang mencukupi. Hormon penyusuan mempunyai peranan penting dalam menentukan berapa banyak atau sedikit susu ibu yang dihasilkan. Dua hormon penyusuan tersebut adalah prolaktin dan oksitosin.
Jadi, rahsia untuk mendapatkan susu ibu yang banyak adalah dengan meningkatkan kedua-dua hormon penyusuan ini.
Prolaktin berfungsi untuk menghasilkan dan mengeluarkan susu. Apabila menyusu, paras prolaktin dalam darah akan meningkat dan merangsang pengeluaran susu. Semakin kerap anda menyusu, semakin tinggi tahap prolaktin dalam badan anda. Ini sekaligus boleh meningkatkan pengeluaran susu badan anda.
Dalam garis panduan yang diterbitkan oleh WHO, dijelaskan bahawa prolaktin dihasilkan lebih banyak pada waktu malam. Oleh itu, penyusuan susu badan pada waktu malam dapat membantu Mama untuk mengekalkan bekalan susu pada tahap yang terbaik. Prolaktin juga boleh membuatkan Mama mengantuk, jadi ia boleh membantu Mama berehat pada waktu malam.
Oksitosin ialah hormon yang boleh mencetuskan sel-sel di sekeliling alveoli (kantung penghasil susu) untuk berkontraksi. Ini supaya susu boleh mengalir keluar daripada payudara. Refleks ini juga dikenali sebagai let down reflex (LDR).
Hormon ini muncul apabila Mama berasa tenang dan gembira. Sebagai contoh, apabila Mama menyentuh bayi atau hanya memikirkannya. Namun apabila Mama sedih atau kecewa, pengeluaran oksitosin disekat dan susu mungkin berhenti mengalir.
4 Tips untuk Tingkatkan Hormon Penyusuan
Jika Mama ingin mempunyai susu yang banyak, maka penyelesaiannya adalah dengan meningkatkan hormon penyusuan. Berikut adalah beberapa cara yang boleh Mama lakukan untuk menyokong peningkatan hormon penyusuan.
1. Kerap menyusukan bayi
Jika Mama kerap menyusukan bayi ianya dapat merangsang payudara untuk mengeluarkan susu, maka hormon prolaktin juga akan meningkat. Justeru, pengeluaran susu Mama semakin melimpah ruah.
Menurut penyelidikan yang diterbitkan dalam Journal of Obstetrics, Gynecologic & Neonatal Nursing (JOGNN), Mama dinasihatkan untuk menyusu atau mengepam susu 8-12 kali sehari untuk mengekalkan pengeluaran susu.
2. Luangkan lebih banyak masa dengan bayi
Sentuhan skin-to-skin secara terus dengan si kecil, atau hanya melihat senyuman bayi dan tingkah laku comel mereka boleh meningkatkan hormon oksitosin. Ini boleh berlaku kerana interaksi dengan bayi mampu membuatkan Mama berasa gembira dan santai. Jadi, berkemungkinan hormon oksitosin ibu turut akan meningkat.
Stress sebenarnya boleh merencatkan hormon penyusuan sehingga pengeluaran susu berkurangan. Oleh itu, elakkan diri daripada terlibat dengan perkara yang sedih atau membaca berita buruk. Apa yang perlu Mama lakukan ialah anda perlu melakukan segala perkara yang boleh membuat anda berasa lebih baik dan tenang. Contohnya, Mama boleh luangkan lebih masa semasa waktu mandi dengan menggunakan air panas, menonton filem komedi atau memasang aromaterapi di dalam bilik untuk memberikan mood yang lebih baik.
4. Pengambilan makanan tertentu
Berita baik untuk Mama! Terdapat beberapa makanan yang boleh membantu meningkatkan kedua-dua hormon penyusuan ini. Contohnya, daun katuk dan kurma. Mama mesti sudah familiar dengan kedua makanan ini kan?
Menurut Dr. Ameetha Drupadi, seorang kaunselor laktasi, daun katuk mengandungi steroid dan polifenol yang boleh meningkatkan tahap prolaktin. Manakala kajian dari Iranian Journal of Nursing and Midwifery memaklumkan bahawa buah kurma mempunyai manfaat yang dapat meningkatkan oksitosin.
Milk Booster untuk Meningkatkan Hormon Penyusuan
Kurma dan daun katuk adalah makanan yang sangat baik untuk diambil bagi meningkatkan hormon penyusuan. Sangat disyorkan untuk mengambil kedua-dua bahan ini bersama makanan lain yang boleh meningkatkan kualiti susu ibu seperti badam, soya dan halba. Ibu boleh try and error makanan yang boleh menjadi milk booster mama kerana badan kita kebiasaannya mempunyai milk booster yang berbeza.
Mama boleh rujuk antara makanan yang boleh menjadi milk booster mama. Selamat mencuba!
1 thought on “Mama rasa susu berkurang? Ikuti Tips Tingkatkan Hormon Penyusuan Baby”
Pingback: Makanan Boleh Jadi Milk Booster untuk Mama Ketika Menyusu Baby
Leave a Reply Cancel reply
Your email address will not be published. Required fields are marked *
Save my name, email, and website in this browser for the next time I comment.
5 Tips Penjagaan Gigi yang Betul Seawal Gigi Pertama Baby
Mama atau Baby Positive Covid-19, Boleh ke Breastfeeding?
Baby Positive Covid-19, Apa Mama Perlu buat?
List Pakej Bersalin (Maternity) Hospital Swasta 2022
Baby Teething, Mama ikuti Tips ini Legakan Anak Tumbuh Gigi
Cara Mudah untuk Siapkan Susu Baby untuk Pengasuh atau Taska on 7 Persediaan Menyusu Sebelum Kelahiran Bayi
Makanan Boleh Jadi Milk Booster untuk Mama Ketika Menyusu Baby on Mama rasa susu berkurang? Ikuti Tips Tingkatkan Hormon Penyusuan Baby
Sleep Regression, Anak Sukar Tidur Buat Ibu Ayah Buntu? on Ibu Ayah, Jom Fahami Perkembangan Bayi Anda
Graf Anak Under Weight, Ikuti Tips Naikkan Berat Badan Anak on Ibu Ayah, Jom Fahami Perkembangan Bayi Anda
Ruam, atau Eczema pada Baby Anda, Kenalpasti Punca dari Awal on 5 Ilmu Ibu Ayah Perlu Kuasai Sebelum Kelahiran Bayi
Hubungi Kami Dasar Privasi
© 2022 mama-shaređź’• | Powered by Superbs Personal Blog theme